राजस्व मंत्री ( श्री उमाशंकर गुप्ता ) : (क) मान. उच्‍च न्‍यायालय जबलपुर याचिका क्रमांक 3413/2017 में अंतरिम आदेश दिनांक 09/02/18 को पारित कर न्‍यायालय कलेक्‍टर जिला सतना के आदेश दिनांक 09-02-17 का पालन कराये जाने हेतु एवं 03 माह के अंदर रिपोर्ट प्रस्‍तुत किए जानेके निर्देश दिये गये हैं जिसके पालन में न्‍यायालय कलेक्‍टर सतना के प्रकरण क्रमाक 184अ74/2017-18 एवं पृ.क्र. 29/4आर/2018 दिनांक 01-02-18 के द्वारा आयुक्‍त नगर पालिक निगम सतना एवं उप संचालक नगर तथा ग्रामनिवेश सतना को आदेश जारी कर न्‍यायालय के प्रकरण क्रमांक 156 अ74/201516 में पारित आदेश दिनांक 09-02-17 के अनुसार विधि संगत कार्यवाही की जाकर पालन प्रतिवेदन प्रस्‍तुत किए जाने हेतु आदेशित किया गया है। पालन प्रतिवेदन भेजने संबंधित कार्यवाही प्रक्रियाधीन है। (ख) प्रश्नांश (क) से संबंधित कार्यवाही का संबंध आयुक्‍त नगर पालिक निगम सतना एवं उप संचालक नगर तथा ग्राम निवेश सतना से है जिन्‍हें उत्‍तरांश (क) अनुसार कार्यवाही किए जाने के संबंध में आदेश जारी किया जा चुका है। कार्यवाही का प्रतिवेदन अप्राप्‍त है। (ग) प्रश्‍नांश 'क' एवं 'ख' के उत्‍तर के परिप्रेक्ष्‍य में नियमानुसार कार्यवाही प्रक्रियाधीन है।